|  |  |  |  |
| --- | --- | --- | --- |
| Rīgā | Nr.\_\_\_ |  | 2020. gada \_\_\_. \_\_\_\_\_\_\_\_\_ |

**.§**

**Par informatīvo ziņojumu “Informatīvais ziņojums par Kohēzijas politikas Eiropas Savienības fondu investīciju aktualitātēm (pusgada ziņojums)”**

**TA-…**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Ņemot vērā informatīvā ziņojuma otrajā sadaļā sniegto informāciju par valsts budžeta virssaistībām:
   1. Eiropas Savienības struktūrfondu un Kohēzijas fonda (turpmāk – ES fondi) atbildīgajām iestādēm un Centrālajai finanšu un līgumu aģentūrai kā Eiropas Savienības fondu sadarbības iestādei (turpmāk – sadarbības iestāde) līdz ES fondu 2014.-2020. gada plānošanas perioda beigām atbilstoši kompetencei veikt nepieciešamās darbības virssaistību kompensēšanai no ES fondu atbrīvotā finansējuma, tas ir, ietaupījumus projektā, kas rodas pēc visu projektā plānoto darbību īstenošanas, neatbilstoši veiktos izdevumus un vienošanās/līgumu par projekta īstenošanu laušanas rezultātā atbrīvoto finansējumu nepārdala citiem projektiem vai jaunām projekta darbībām. Šo ierobežojumu nepiemēro uz vienošanās/līgumu par projekta īstenošanu grozījumu priekšlikumiem par ES fondu finansējuma atbrīvošanu, kas iesniegti sadarbības iestādē pirms vai viena mēneša laikā pēc šī protokollēmuma spēkā stāšanās;
   2. Ņemot vērā likuma "Par vidēja termiņa budžeta ietvaru 2020., 2021. un 2022. gadam” 21. pantā noteikto nodrošināt virssaistību neitrālu ietekmi uz vispārējās valdības budžeta bilanci, citi izņēmumi par turpmāk izmantojamu investīcijām konkrētu atbrīvoto ES fondu finansējumu iespējami tikai īpaši pamatotos gadījumos ar atsevišķu Ministra kabineta lēmumu. Nepieciešamības gadījumā, attiecīgā nozares ministrija sagatavo un noteiktā kārtībā iesniedz pamatotu priekšlikumu Ministru kabinetam lēmuma pieņemšanai, ja vien Ministru kabinets nav šādu lēmumu jau pieņēmis;
   3. Finanšu ministrijai, iesniedzot noteiktā kārtībā Ministru kabinetā (līdz 1. martam un līdz 1. septembrim) pusgada informatīvo ziņojumu par Kohēzijas politikas ES fondu investīciju aktualitātēm, iekļaut minētajā informatīvajā ziņojumā kopsavilkumu par šī protokollēmuma 2.1. un 2.2. apakšpunktā minēto nosacījumu izpildes statusu attiecībā uz virssaistību kompensēšanu no ES fondu atbrīvotā finansējuma un nepieciešamības gadījumā sniegt priekšlikumus izmaiņām atbrīvotā finansējuma izmantošanas kārtībā.
3. Sadarbības iestāde divu nedēļu laikā pēc šī protokollēmuma 2.1. apakšpunktā minētā viena mēneša perioda nosūta ES fondu atbildīgajām iestādēm informāciju par atbrīvoto investīcijām izmantojamu ES fondu finansējumu.
4. Ņemot vērā informatīvā ziņojuma otrajā sadaļā sniegto informāciju, saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.– 2020. gada plānošanas periodā” 51.4 7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai pagarināt projektu īstenošanas termiņus virs sešiem mēnešiem projektiem, kas iekļauti informatīvā ziņojuma 2. pielikumā “Ekonomikas ministrijas priekšlikumi projektu ieviešanas termiņu pagarinājumiem”.
5. Ņemot vērā informatīvā ziņojuma trešajā sadaļā sniegto informāciju par Eiropas Ekonomikas zonas un Norvēģijas finanšu instrumentu 2014. - 2021. gada perioda divpusējās sadarbības fonda iniciatīvu priekšlikumu saskaņošanu divpusējās sadarbības fonda konsultatīvajā darba grupā, atbalstīt šādu iniciatīvu īstenošanu ar 100 % donorvalstu finansējumu:
   1. “Godprātības un atklātības veicināšana pašvaldībās un to sadarbībā ar uzņēmējiem” 49 249 *euro* ar mērķi stiprināt pašvaldību atklātību Latvijā un Norvēģijā, veicinot godprātību un atklātību pašvaldībām sadarbojoties ar iedzīvotājiem un uzņēmumiem Latvijā un Norvēģijā, tādējādi mazinot korupcijas un krāpšanas riskus;
   2. “Covid-19 sabiedrības veselības efektu modelēšana gados vecākiem cilvēkiem Latvijā un Norvēģijā”49 987 *euro* ar mērķi izprast Covid‑19 radīto ietekmi uz gados vecākas sabiedrības daļas veselību, sociālpsiholoģiskajiem aspektiem un ekonomiskajām iespējām, vienlaikus sekmējot zinātniski un sociālekonomiski nozīmīgu sadarbību starp Latviju un Norvēģiju.
6. Ņemot vērā informatīvā ziņojuma trešajā sadaļā sniegto informāciju, atbalstīt Iekšlietu ministrijas priekšlikumu par Eiropas Ekonomikas zonas un Norvēģijas rezerves finansējuma 2 881 176 *euro*, t.sk. 2 449 000 *euro* jeb 85 % EEZ/Norvēģijas grants un 432 176 *euro* jeb 15 % valsts budžeta līdzfinansējums, izmantošanu tiesu ekspertīzes un kriminālistikas jomu kapacitātes stiprināšanai un attīstībai tiesu ekspertīžu institūta reformas ieviešanas pasākumu ietvaros atbilstoši informatīvā ziņojuma 1. pielikumam “Programmas “Starptautiskā policijas sadarbība un noziedzības apkarošana” koncepcija ar papildinājumu par Eiropas Ekonomikas zonas un Norvēģijas rezerves finansējuma izmantošanu”, kā arī uzdot:
   1. Iekšlietu ministrijai vienas nedēļas laikā pēc šī protokollēmuma spēkā stāšanās iesniegt priekšlikumu angļu valodā Finanšu ministrijā tālākai iesniegšanai Finanšu instrumenta birojam;
   2. Finanšu ministrijai kā Norvēģijas finanšu instrumenta un Eiropas Ekonomikas zonas finanšu instrumenta vadošajai iestādei iesniegt priekšlikumu Finanšu instrumenta birojam donorvalstu lēmuma pieņemšanai;
   3. Finanšu ministrijai parakstīt programmas “Starptautiskā policijas sadarbība un noziedzības apkarošana” līguma grozījumus par rezerves finansējuma izmantošanu, pie nosacījuma, ja donorvalstis atbalsta iesniegto priekšlikumu;
   4. Ja pēc priekšlikuma atbalstīšanas Ministru kabinetā tajā tiek veikti precizējumi, tad Iekšlietu ministrijai jāiesniedz ar Finanšu ministriju saskaņots precizētais priekšlikums Ministru kabinetā.

Ministru prezidents K.Kariņš

Valsts kancelejas direktors J.Citskovskis

Finanšu ministrs J.Reirs